Amaru iban-d yaɛweq di tira n kra n wawalen am: uigui akked iugi (il a refusé), illuz akked iluz, s tussda neɣ war tussda n “l” maca amaru iɛeggen-d yakan iɛewwiqen-agi mi d-yehḍer ɣef temsalt-a deg usebter (p.lV): « On ne devrait pas s’étonner de trouver, dans un essai, quelques incertitudes dans la transcripion de certains mots ». D acu kan yessbeggen-d awalen-nni ideg it-yekcem ccek, maca asebgen-is yella-d deg-s lexṣaṣ imi deg yimedyaten i d-yettunefken uksawen (uigui / iluz) d amgired kan amsislan i yellan gar-asen. Iwakken ad yekkes ccek, yiwen yeṭṭef-it d llsas winna-niḍen iḥseb-it d tanḍa tamsislant (variante).